**Հ Ր Ա Վ Ե Ր**

**«ՅոՈՒՔՈՄ» ՓԲ Ընկերության թիվ 1121 ծածկագրով բաց մրցույթի**

**Հրավերի կառուցվածքը**

1. Հայտի ներկայացման պահանջները

2. Գնման առարկայի բնութագիրը

3. Մրցույթին մասնակցելու համար պահանջվող փաստաթղթերը

4. Հայտերի գնահատման և մրցույթի ամփոփման կանոնները

5. Լրացուցիչ պահանջներ

6. Ապահովագրական ռիսկեր

1. **Հայտի ներկայացման պահանջները**

Նախքան հայտ կազմելը և ներկայացնելը խնդրում ենք մանրամասնորեն ուսումնասիրել սույն հրավերը, քանի որ հրավերին չհամապատասխանող հայտերը ենթակա են մերժման։

Հայտ կարող են ներկայացնել բոլորը՝ անկախ նրանց՝ օտարերկրյա, ֆիզիկական անձ, կազմակերպություն, քաղաքացիություն չունեցող անձ լինելու հանգամանքից։

Սույն մրցույթին մասնակցելու իրավունք չունեն այն անձինք, որոնք`

1) դատական կարգով ճանաչվել են սնանկ,

2) ունեն ժամկետանց պարտավորություններ Հայաստանի Հանրապետության հարկային և պարտադիր սոցիալական ապահովության վճարների գծով,

3) գործադիր մարմնի ներկայացուցիչը հայտը ներկայացնելու պահին նախորդող 3 (երեք) տարիների ընթացքում դատապարտված է եղել տնտեսական գործունեության կամ պետական ծառայության դեմ ուղղված հանցագործության համար, բացառությամբ այն դեպքերի, երբ դատվածությունը օրենքով սահմանված կարգով հանված կամ մարված է,

4) չունեն գերիշխող դիրքի չարաշահում և հակամրցակցային համաձայնություն (վերջին 3 ամսում),

**5) չունեն համապատասխան գործունեություն իրականացնելու համար պահանջվող լիցենզիա (ներ)**

Պատվիրատուն հայտի ստացման մասին Մասնակցին տեղեկացնում է պատասխան էլեկտրոնային նամակով:

Հայտերը ներկայացնելու վերջնաժամկետը լրանալուց հետո ներկայացված հայտերը չեն ընդունվում։

Մասնակիցն իրավունք ունի հայտերի ներկայացման վերջնաժամկետը լրանալուց առնվազն 3 (երեք) օր առաջ պահանջելու հրավերի պարզաբանում, ստորև նշված էլ. հասցեներին ուղարկելու միջոցով։ Հարցումը կատարած մասնակցին պարզաբանումը տրամադրվում է հարցումն ստանալու օրվան հաջորդող աշխատանքային օրվա ընթացքում։

Հայտը պետք է ներկայացվի էլեկտրոնային եղանակով, ստորև էլ. հասցենեին ուղարկելու միջոցով՝ կնքված և ստորագրված:

arthur.soghomonyan@ucom.am; sona.tamrazyan@ucom.am; hovak.podosyan@ucom.am

Եթե հայտում անհամապատասխանություն է տեղ գտել տառերով և թվերով գրված գումարների միջև, ապա հիմք է ընդունվում տառերով գրված գումարը:

Ապահովագրման ենթակա գույքը կարող է զննվել միայն հայտատուի կողմից գրավոր դիմումի հիման վրա:

Սույն մրցույթի հետ կապված իրավահարաբերությունների նկատմամբ կիրառվում է Հայաստանի Հանրապետության օրենսդրությունը։

1. **Գնման առարկայի բնութագիրը**

 «ՅՈՒՔՈՄ» ՓԲ ընկերության հիմնական միջոցների և պաշարների ապահովագրություն:

Վերոնշյալ գնման խնդրո առարկա հիմնական միջոցների ու պաշարների ցանկը հասանելի է ցպահանջ Էլեկտրոնային և/կամ թղթային տարբերակով՝ սույն հրավերի 3-րդ հավելվածում նշված Տեղեկատվության չբացահայտման Համաձայնագրի ներկայացման պահից: Համաձայնագիրը ստորագրող անձը պետք է ունենա նաև համապատասխան լիազորագիր, եթե չի հանդիսանում ընկերության տնօրենը:

Սույն հրավերի պահանջներին չհամապատասխանող հայտը հանձնաժողովը հայտերի բացման նիստում կարող է մերժել և նույնությամբ վերադարձնել ներկայացնողին։

Ապահովագրության ընդհանուր արժեքն իրենից ներկայացնում է հիմնական միջոցների և պաշարների համախառն հաշվեկշռային արժեքը: Ապահովագրության արժույթը՝ ՀՀ դրամ:

|  |  |
| --- | --- |
| ԱՊԱՀՈՎԱԳՐՈՒԹՅԱՆ ՏԵՍԱԿ | Գույքի ապահովագրություն (անշարժ և շարժական գույք) |
| ԱՊԱՀՈՎԱԴԻՐ | «ՅՈՒՔՈՄ» ՓԲԸ |
| ԱՊԱՀՈՎԱԳՐՈՒԹՅԱՆ ԺԱՄԿԵՏ | 1 տարի՝ մինչև 3 տարի երկարաձգման հնարավորությամբ |
| ԱՊԱՀՈՎԱԳՐԱԿԱՆ ՊԱՏԱՀԱՐ | Բոլոր ռիսկերից ապահովագրություն՝ համաձայն 6-րդ կետում բերված նկարագրության: Ապահովագրել նաև ՀՀ տարածքում գույքի տեղափոխման ռիսկերը: |
| ԱՊԱՀՈՎԱԳՐՈՒԹՅԱՆ ՕԲՅԵԿՏ | Ապահովադրի կողմից համապատասխան ցուցակներով ներկայացված ապրանքանյութական արժեքները ներառյալ էլեկտրահաղորդման և կապի գծերը, ինչպես նաև նշված ցուցակներում չներառված սակայն Ապահովադրի համապատասխան հաշվապահական գրանցում ստացած և Ապահովադրի գույքի և ապրանքանյութական արժեքների հաշվառման տվյալ պահին հաշվառման ենթակա բոլոր փուլերով անցած և Ապահովադրի ֆինանսական և այլ հաշվետվություններում արտացոլված վաճառքի համար նախատեսված պաշարները:Վաճառքի համար նախատեսված պաշարների թվին կարող են դասվել մասնավորապես բջջային հեռախոսներն ու դրանց համար նախատեսված աքսեսուարները, համակարգչային սարքերն ու սարքավորումները: |
| ԱՊԱՀՈՎԱԳՐԱԿԱՆ ԱՐԺԵՔ(համախառն հաշվեկշռային արժեք) | **101,692,752,522 ՀՀ դրամ** |
| ԱՊԱՀՈՎԱԳՐԱԿԱՆ ԳՈՒՄԱՐ\*\*ապահովագրական գումարը արտացոլում է ապահովագրված գույքի իրական արժեքի առաջին կորուստը: | Մեկ և յուրաքանչյուր ապահովագրական պատահարի գծով ապահովագրական հատուցման առավելագույն սահմանա­չափը սահմանվում է **9,000,000,000.00** ՀՀ դրամ:Վերոնշյալ գումարը ագրեգա­տային է և ենթակա չէ ավտոմատ կերպով վերա­կանգնման: Ապահովադրին ապահովագրական հատուցման գումարի վճարման դեպքում, համա­պատասխանաբար ապահովագրական գումա­րը նվազում է հատուցված գումարի չափով: Ընդ որում՝ ապա­հովագրական պատահար տեղի ունենալու դեպ­քում, ապահովագրական հատուցման գումարը հաշվարկվում է առանց ապահովագրական գու­մարի և ապահովագրված գույքի իրական արժե­քի համամասնության կիրառման՝ համաձայն «ՅՈՒՔՈՄ» ՓԲ ընկերության կողմից սույն հրավերի շրջանակներում տրամադրված գույքի ցանկում նշված արժեքների: |
| ՈՉ ՊԱՅՄԱՆԱԿԱՆ ՉՀԱՏՈՒՑՎՈՂ ԳՈՒՄԱՐ | Երկրաշարժի դեպքում՝ յուրաքանչյուր հասցեում գտնվող գույքի ապահովագրական գումարի **2%** չափով յուրաքանչյուր և ցանկացած պատահարի համար, սակայն նվազագույնը **400,000.00** ՀՀ դրամՀրդեհի և այլ վնասների դեպքում **1,000,000.00** ՀՀ դրամ յուրաքանչյուր և ցանակացած պատահարի համար, սակայն վաճառասրահներում առկա և/կամ փոխադրման մեջ գտնվող կոմերցիան պաշարների մասով՝ **250,000.00** ՀՀ դրամ  |
| ՎՃԱՐՄԱՆ ԵՆԹԱԿԱ ԱՊԱՀՈՎԱԳՐԱՎՃԱՐ | Ենթակա է մրցույթի մասնակցի կողմից առաջարկման |

Վերաապահովագրությունը նախատեսվում է ՀՀ ԿԲ կողմից վերաապահովագրման համար սահմանված ռեյտինգային կարգով:

|  |  |
| --- | --- |
| Հիմնական միջոցների և պաշարների բաշխումն ըստ հասցեների արժեքներով | ներկայացված է կիցՀավելվածներ 4.1 և 4.2 |
| Ցանցի մասին նկարագիր, ստորգետնյա և վերգետնյա Ցանցի ընդհանուր երկարությունը/ամենաերկար հատվածի երկարություն | ներկայացված է կիցՀավելված 5 |
| Հակահրդեհային և հակառևանգման համակարգեր | ներկայացված է կիցՀավելված 6 |
| Պատահարների վիճակագրություն | ներկայացված է կիցՀավելված 7 |

1. **Մրցույթին մասնակցելու համար պահանջվող փաստաթղթերը**

|  |  |
| --- | --- |
| **Փաստաթղթի տեսակը** | Տվյալ մրցույթին ներկայացման անհրաժեշտությունը(այո/ոչ) |
| 1. Մրցույթին մասնակցելու գրավոր հայտարարություն և գնառաջարկ

(տես հավելված 1) | Այո |
| 1. Սույն հրավերով սահմանված մասնակցության իրավունքի պահանջներին իր տվյալների համապատասխանության մասին հայտարարությունն

(տես հավելված 2) | Այո |
| 1. Մասնակցի տեխնիկական առաջարկ (համաձայն Հրավերի 6-րդ կետի)
 | Այո |

1. **Հայտերի գնահատման և մրցույթի ամփոփման կանոնները**

Հաղթող մասնակիցը որոշվում է բավարար գնահատված հայտեր ներկայացրած մասնակիցներից նվազագույն գնային առաջարկ ներկայացրած մասնակցին նախապատվություն տալու սկզբունքով, որի հետ կնքվում է պայմանագիր։ Գնային առաջարկում անհրաժեշտ է ներառել բոլոր Ապահովագրական ռիսկերը:

Ընտրված մասնակիցը հայտարարվելուն հաջորդող 1 (մեկ) աշխատանքային օրվա ընթացքում պատվիրատուն ծանուցում է ընտրված մասնակցին, ներկայացնելով պայմանագիր կնքելու առաջարկը։

Մինչև պայմանագիր կնքելը, պատվիրատուն էլեկտրոնային եղանակով ծանուցում է գնումների մրցութային գործընթացի բոլոր մասնակիցներին վերջիններիս կողմից ներկայացված հայտերի գնահատման արդյունքների մասին:

Եթե ընտրված մասնակիցը պայմանագիր կնքելու մասին ծանուցումը և պայմանագրի նախագիծը ստանալուց հետո 5 (հինգ) օրվա ընթացքում չի ստորագրում պայմանագիրը, ապա մասնակիցը կարող է զրկվել պայմանագիրը ստորագրելու իրավունքից, իսկ «ՅՈՒՔՈՄ» ՓԲ Ընկերությունն իրավասու է դառնում տվյալ մասնակցին 2 տարի ժամկետով ներառել ընկերության կողմից կազմված սև ցուցակում:

1. **Լրացուցիչ պահանջներ**

Պայմանագրի շրջանակներում վնասի հատուցումն իրականացվելու է «Հինը նորով» սկզբունքով, այսինքն՝ վնասի գնահատման պահին հաշվի չի առնվելու տվյալ գույքի մաշվածությունը:

* **Պայմանագրի լուծման կարգը`**

Պայմանագիրը կարող է լուծվել Ապահովադրի գրավոր ծանուցման հիման վրա և/կամ կողմերի (ապահովադրի և ապահովագրողի) փոխադարձ գրավոր համաձայնությամբ: Պայմանագիրը ցանկացած ժամանակ կարող է լուծվել Ապահովադրի նախաձեռնությամբ` Պայմանագրի լուծման մասին 45 (քառասունհինգ) օր առաջ Ապահովագրողին ծանուցում ուղարկելու պայմանով:

Ապահովադրի նախաձեռնությամբ ցանկացած ժամանակ պայմանագրի լուծման դեպքում ապահովագրավճարր ենթակա է վերադարձման համամասնության (pro rata) սկզբունքով, այն է՝ Ապահովադիրն իրավունք ունի ստանալ պայմանագրի համաձայն վճարված ապահովագրավճարի և մինչև սույն պայմանագրի լուծման պահն ընկած ապահովագրավճարի համապատասխան մասը` առանց ապահովագրական հատուցման նվազեցման:

Ապահոգորղի կողմից պայմանագրի խախտման դեպքում պայմանագիրը լուծվում է համաձայն ՀՀ օրենսդրության:

Ապահովագրական հատուցման վճարման կարգը`

Ապահովագրողը պարտավոր է բոլոր անհրաժեշտ փաստաթղթերը ստանալուց հետո մինչև 10 (տասը) աշխատանքային օրվա ընթացքում ընդունել որոշում ապահովագրական հատուցումը վճարելու, մերժելու կամ նվազեցնելու մասին` դրա մասին գրավոր ձևով տեղեկացնելով Ապահովադրին:

Ապահովագրողը պարտավոր է վճարել ապահովագրական հատուցում` համապատասխան որոշում ընդունելուց հետո ոչ ուշ քան 5 (հինգ) աշխատանքային օրվա ընթացքում:

1. **Ապահովագրական ռիսկեր**
2. Հրդեհ
3. Պայթյուն, ներառյալ մեքենայական սարքավորումների ներքին այրման խցի ներսում կատարված պայթյունի հետևանքով առաջացած վնասների
4. Կայծակի հարված, ներառյալ կայծակի հետևանքով էլեկտրական սարքերին հասցված վնասների և կայծակի ազդեցությունից առաջացած գերլարվածության հետևանքով վնասների
5. Թռչող սարքերի վայր ընկնում կամ դրա հետ բախում, ինչպես նաև դրա մասերի կամ բեռի ընկնելու հետևանքով առաջացած վնասների: Սույն ռիսկը ներառում է բոլոր թռչող օբյեկտները՝ անկախ նրանից տվյալ սարքը կառավարվում է օդաչուի կողմից, թե՝ ոչ:
6. Էլեկտրական սարքավորումներին հասցված վնասը, որն առաջացել է էլեկտրական հոսանքի (ներառյալ` կարճ միացումը, հոսանքի ուժի կամ լարման բարձրացումը) հետ կապված, ուղեկցվել է կայծերով կամ տաքությամբ:
7. Կարկուտ
8. Փոթորիկ՝ առանց ուժգնության սահմանափակման: Հատուցման ենթակ է նաև շարժական գույքին հասցված վնասը, եթե այն գտնվում է ապահովագրված շենքերից դուրս
9. Ջրհեղեղ, ներառյալ կոյուղաջրերի հետևանքով առաջացած վնասների
10. Հրաբուխ
11. Երկրաշարժ՝ անկախ նրանից ապահովագրված շենքերի նախագծման, կառուցման և օգտագործման ժամանակ հաշվի են առնվել տեղանքի սեյսմոլոգիական պայմանները, որտեղ տեղակայված են տվյալ շենքերը և շինությունները կամ ոչ
12. Գետնի նստվածք
13. Սողանք, փլուզում
14. Ձյան զանգվածակույտ
15. Վնասվածք ջրից՝ այդ թվում՝ ջրամատակարարման, ջեռուցման, կոյուղու և համանման այլ համակարգերի ջրի պատճառած վնասների, ցայտաջրմուղային համակարգերի և ջրաքաշ խողովակների ջրի պատճառած վնասների
16. Կոտրանքով գողություն, կողոպուտ, ավազակություն, այդ թվում՝ տեղափոխման ժամանակ գտնվող գույքին պատճառված վնասների
17. Երրորդ անձանց անօրինական գործողությունների հետևանքով առաջացած վնաս
18. Ապակիների, ցուցափեղկերի, հայելիների կոտրանք
19. Բախում, շրջում
20. Ծխի ազդեցություն, ձայնային հարված
21. Անկանխատեսելի վնաս
22. Պատերազմական, ռազմական գործողություններ, պատերազմի, զինված ներխուժման, թշնամաբար տրամադրված պետությունների գործողության (անկախ այն բանից, պատերազմ հայտարարված է, թե ոչ), քաղաքացիական պատերազմի, ապստամբության, հեղափոխության կամ խռովության հետ (SRCC)

Վերը նկարագրված ռիսկերը հատուցման ենթակա են նաև այն դեպքում, երբ վնասը ի հայտ է եկել շինարարական նորմերի խախտման հետևանքվ: